CELEX: 32014R0834
Language: sl
Date: 2014-07-22 00:00:00
Title: Izvedbena uredba Komisije (EU) št. 834/2014 z dne 22. julija 2014 o določitvi predpisov za uporabo skupnega okvira spremljanja in vrednotenja skupne kmetijske politike

1.8.2014   
            
            
               SL
            
            
               Uradni list Evropske unije
            
            
               L 230/1
            
         IZVEDBENA UREDBA KOMISIJE (EU) št. 834/2014
   z dne 22. julija 2014
   o določitvi predpisov za uporabo skupnega okvira spremljanja in vrednotenja skupne kmetijske politike
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (1) ter zlasti člena 110(2) in (4) Uredbe,
   ob upoštevanju naslednjega:
   
               (1)
            
            
               Uredba (EU) št. 1306/2013 določa skupni okvir spremljanja in vrednotenja za merjenje uspešnosti skupne kmetijske politike (SKP). Za uporabo tega okvira je treba določiti predpise, ki zagotavljajo celovito in redno ocenjevanje napredka, uspešnosti in učinkovitosti SKP glede na zastavljene cilje. Da bi države članice in Komisija lahko vzpostavile usklajen okvir spremljanja in vrednotenja, bi bilo treba določiti niz skupnih kazalnikov, kot je navedeno v členu 110(2) Uredbe (EU) št. 1306/2013.
            
         
               (2)
            
            
               Ti kazalniki morajo biti povezani s strukturo in cilji SKP ter temeljiti na merljivih elementih. Zato bi bilo treba določiti različne vrste kazalnikov, da se lahko SKP ovrednoti na vseh ravneh. Kazalniki učinka bi morali odražati glavne skupne cilje SKP, kot so določeni v členu 110(2) Uredbe (EU) št. 1306/2013. Vsak od teh glavnih skupnih ciljev se lahko opredeli z več posebnimi cilji, za katere je treba določiti kazalnike rezultata. Ti posebni cilji zajemajo prihodke kmetij in njihovo spremenljivost, izboljšanje konkurenčnosti v kmetijskem sektorju, stabilnost trga, pričakovanja potrošnikov, zagotavljanje javnih dobrin in ohranjanje okolja, blažitev podnebnih sprememb in prilagajanje nanje ter ohranjanje raznovrstnega kmetijstva, hkrati pa tudi posebne cilje, opredeljene za Evropski kmetijski sklad za razvoj podeželja (EKSRP), in sicer prednostne naloge Unije na področju razvoja podeželja. Poleg tega bi bilo treba praktično izvajanje instrumentov SKP spremljati na podlagi kazalnikov realizacij, ki lahko odražajo to operativno raven SKP.
            
         
               (3)
            
            
               Pomembno je zagotoviti, da lahko države članice in Komisija učinkovito in ob ustrezni priložnosti uporabijo okvir spremljanja in vrednotenja. Zato bi bilo treba določiti, da države članice Komisiji pošljejo podatke, ki so potrebni za spremljanje in vrednotenje SKP, v rokih, določenih v ustreznih uredbah. Da bi se izognili nepotrebnemu upravnemu bremenu, bi morala Komisija, kolikor je to mogoče, uporabiti podatke, ki so ji že na voljo.
            
         
               (4)
            
            
               Ukrepi iz te uredbe so v skladu z mnenjem Odbora za kmetijske sklade –
            
         SPREJELA NASLEDNJO UREDBO:
   Člen 1
   Kazalniki
   Kazalniki, ki omogočajo oceno napredka, učinkovitosti in uspešnosti skupne kmetijske politike (SKP) glede na njene cilje, kot so določeni v členu 110(2) Uredbe (EU) št. 1306/2013, so merljivi. Ti kazalniki vključujejo:
   
               (a)
            
            
               kazalnike učinka, kot so določeni v oddelku 1 Priloge k tej uredbi in ki odražajo področja, kjer naj bi imela SKP predvidoma vpliv;
            
         
               (b)
            
            
               kazalnike rezultata, kot so določeni v oddelku 2 Priloge k tej uredbi in ki odražajo glavne dosežke:
               
                           (i)
                        
                        
                           Uredbe (EU) št. 1305/2013 Evropskega parlamenta in Sveta (2),
                        
                     
                           (ii)
                        
                        
                           Uredbe (EU) št. 1306/2013,
                        
                     
                           (iii)
                        
                        
                           Uredbe (EU) št. 1307/2013 Evropskega parlamenta in Sveta (3), ter
                        
                     
                           (iv)
                        
                        
                           Uredbe (EU) št. 1308/2013 Evropskega parlamenta in Sveta (4);
                        
                     
         
               (c)
            
            
               kazalnike realizacij, kot so določeni v oddelku 3 Priloge k tej uredbi in ki odražajo izvajanje z njimi povezanih instrumentov SKP;
            
         
               (d)
            
            
               kazalnike okoliščin, kot so določeni v oddelku 4 Priloge k tej uredbi in ki odražajo pomembne vidike splošnega razvoja okoliščin, ki verjetno vpliva na izvajanje, dosežke in uspešnost SKP.
            
         Kazalniki rezultata, kazalniki realizacij in kazalniki okoliščin, ki omogočajo spremljanje in vrednotenje Evropskega kmetijskega sklada za razvoj podeželja (EKSRP), so določeni v Izvedbeni uredbi Komisije (EU) št. 808/2014 (5).
   Člen 2
   Zagotavljanje informacij
   1.   Države članice zagotovijo Komisiji informacije, potrebne za spremljanje in vrednotenje učinkovitosti SKP, in sicer v rokih, določenih za poročanje in obveščanje o informacijah, ki se nanašajo na izvajanje instrumentov SKP, kot so določeni v uredbah (EU) št. 1305/2013, (EU) št. 1306/2013, (EU) št. 1307/2013 in (EU) št. 1308/2013. Te informacije morajo biti natančne in zanesljive.
   2.   Za namene skupnega okvira spremljanja in vrednotenja Komisija uporablja, kolikor je to mogoče, naslednje informacije, ki so jih države članice že dale na voljo prek obstoječih orodij za izmenjavo informacij:
   
               (a)
            
            
               informacije, obvestila in poročila, ki so Komisiji na voljo ter zadevajo izvajanje instrumentov v okviru SKP in izvajanje ustrezne okoljske zakonodaje Unije;
            
         
               (b)
            
            
               informacije, ki so Komisiji na voljo za namene potrditve obračuna;
            
         
               (c)
            
            
               informacije, ki so na voljo Eurostatu.
            
         Člen 3
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. julija 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 347, 20.12.2013, str. 549.
   
      (2)  Uredba (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (UL L 347, 20.12.2013, str. 487).
   
      (3)  Uredba (EU) št. 1307/2013 Evropskega parlamenta in Sveta z dne 17. decembra 2013 o pravilih za neposredna plačila kmetom na podlagi shem podpore v okviru skupne kmetijske politike ter razveljavitvi Uredbe Sveta (ES) št. 637/2008 in Uredbe Sveta (ES) št. 73/2009 (UL L 347, 20.12.2013, str. 608).
   
      (4)  Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in o razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671).
   
      (5)  Izvedbena uredba Komisije (EU) št. 808/2014 z dne 17. julija 2014 o določitvi pravil za uporabo Uredbe (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP) (UL L 227, 31.7.2014, str. 18).
   
      PRILOGA
      Kazalniki skupnega okvira spremljanja in vrednotenja SKP
      1.   Kazalniki učinka iz točke (a) prvega pododstavka člena 1
      
      
                  1.
               
               
                  Podjetniški prihodek kmetijstva
               
            
                  2.
               
               
                  Faktorski prihodek kmetijstva
               
            
                  3.
               
               
                  Skupna faktorska produktivnost v kmetijstvu
               
            
                  4.
               
               
                  Spremenljivost cen primarnih proizvodov v EU
               
            
                  5.
               
               
                  Razvoj maloprodajnih cen živil
               
            
                  6.
               
               
                  Kmetijska trgovinska bilanca
               
            
                  7.
               
               
                  Emisije iz kmetijstva
               
            
                  8.
               
               
                  Indeks poljskih ptic
               
            
                  9.
               
               
                  Kmetovanje z visoko naravno vrednostjo
               
            
                  10.
               
               
                  Odvzem vode v kmetijstvu
               
            
                  11.
               
               
                  Kakovost vode
               
            
                  12.
               
               
                  Organske snovi v tleh na ornih zemljiščih
               
            
                  13.
               
               
                  Erozija tal zaradi vode
               
            
                  14.
               
               
                  Stopnja zaposlenosti na podeželju
               
            
                  15.
               
               
                  Stopnja revščine na podeželju
               
            
                  16.
               
               
                  BDP na prebivalca na podeželskih območjih
               
            2.   Kazalniki rezultata iz točke (b) prvega pododstavka člena 1
      
      
                  1.
               
               
                  Delež neposredne podpore v kmetijskih prihodkih
               
            
                  2.
               
               
                  Spremenljivost prihodka kmetij
                  
                              —
                           
                           
                              po vrsti kmetije
                           
                        
                              —
                           
                           
                              po ekonomski velikosti
                           
                        
            
                  3.
               
               
                  Dodana vrednost za primarne proizvajalce v prehrambni verigi
               
            
                  4.
               
               
                  Kmetijski izvoz EU
                  
                              —
                           
                           
                              delež kmetijskega izvoza EU v svetovnem izvozu
                           
                        
                              —
                           
                           
                              delež končnih proizvodov v kmetijskem izvozu EU
                           
                        
            
                  5.
               
               
                  Javna intervencija je: odstotek količine proizvodov, kupljenih v intervencijskih skladiščih, v skupni proizvodnji EU
               
            
                  6.
               
               
                  Zasebno skladiščenje: odstotek količine proizvodov v zasebnih skladiščih v skupni proizvodnji EU
               
            
                  7.
               
               
                  Izvozna nadomestila: odstotek količine proizvodov, izvoženih z izvoznimi nadomestili, v skupni proizvodnji EU
               
            
                  8.
               
               
                  Cene primarnih proizvodov v EU v primerjavi s svetovnimi cenami (razčlenjene po proizvodih)
               
            
                  9.
               
               
                  Vrednost proizvodnje v okviru shem kakovosti EU v primerjavi s skupno vrednostjo kmetijske in živilske proizvodnje
               
            
                  10.
               
               
                  Pomen ekološkega kmetijstva
                  
                              —
                           
                           
                              delež ekoloških zemljišč v vseh kmetijskih zemljiščih v uporabi
                           
                        
                              —
                           
                           
                              delež živali iz ekološke živinoreje v skupnem številu živine
                           
                        
            
                  11.
               
               
                  Raznovrstnost kmetijskih rastlin
                  
                              —
                           
                           
                              na kmetiji (število kmetij po številu kmetijskih rastlin in velikosti)
                           
                        
                              —
                           
                           
                              v regiji
                           
                        
            
                  12.
               
               
                  Delež travnatih površin v vseh kmetijskih zemljiščih v uporabi
               
            
                  13.
               
               
                  Delež površin z ekološkim pomenom v kmetijskih zemljiščih
               
            
                  14.
               
               
                  Delež površin, na katerih se izvajajo prakse zelene komponente
               
            
                  15.
               
               
                  Neto emisije toplogrednih plinov iz kmetijskih tal
               
            
                  16.
               
               
                  Strukturna diverzifikacija
                  
                              —
                           
                           
                              izražena absolutno
                           
                        
                              —
                           
                           
                              izražena relativno
                           
                        
            
                  17.
               
               
                  Dodatni kazalniki rezultata, določeni v Izvedbeni uredbi (EU) št. 808/2014.
               
            3.   Kazalniki realizacij iz točke (c) prvega pododstavka člena 1
      
      
         Neposredna plačila
      
      
         Shema osnovnega plačila
      
      
                  —
               
               
                  Število kmetov
               
            
                  —
               
               
                  Število hektarjev
               
            
         Shema enotnega plačila na površino
      
      
                  —
               
               
                  Število kmetov
               
            
                  —
               
               
                  Število hektarjev
               
            
         Prehodna nacionalna pomoč
      
      
                  —
               
               
                  Število kmetov
               
            
                  —
               
               
                  Število enot, za katere je dodeljena prehodna nacionalna pomoč (hektarji/živali/drugo)
               
            
         Prerazporeditveno plačilo
      
      
                  —
               
               
                  Število kmetov
               
            
                  —
               
               
                  Število hektarjev
               
            
         Zelena komponenta
      
      
                  —
               
               
                  Skupno število kmetov, ki morajo izpolniti vsaj eno obveznost zelene komponente
               
            
                  —
               
               
                  Skupno število hektarjev, ki so jih ti kmetje prijavili
               
            
         Izvzetje iz zelene komponente
      
      
                  —
               
               
                  Število kmetov, izvzetih iz zelene komponente: ekološki kmetovalci/izvzeti iz diverzifikacije kmetijskih rastlin/izvzeti iz obveznosti površin z ekološkim pomenom
               
            
                  —
               
               
                  Število hektarjev, ki so jih ti kmetje prijavili: ekološki kmetovalci/izvzeti iz diverzifikacije kmetijskih rastlin/izvzeti iz obveznosti površin z ekološkim pomenom
               
            
         Diverzifikacija kmetijskih rastlin
      
      
                  —
               
               
                  Število kmetov, ki morajo upoštevati diverzifikacijo kmetijskih rastlin (z dvema vrstama kmetijskih rastlin; s tremi vrstami kmetijskih rastlin)
               
            
                  —
               
               
                  Število hektarjev ornih zemljišč, ki so jih kmetje prijavili in na katerih se mora upoštevati diverzifikacija kmetijskih rastlin (z dvema vrstama kmetijskih rastlin; s tremi vrstami kmetijskih rastlin)
               
            
         Trajno travinje
      
      
                  —
               
               
                  Število kmetov s trajnim travinjem, ki se upošteva pri razmerju
               
            
                  —
               
               
                  Število hektarjev s trajnim travinjem, ki so ga kmetje prijavili in ki se upošteva pri razmerju
               
            
                  —
               
               
                  Število kmetov s trajnim travinjem na določenih ekološko občutljivih območjih
               
            
                  —
               
               
                  Število hektarjev z okoljsko občutljivim trajnim travinjem, ki so jih ti kmetje prijavili
               
            
                  —
               
               
                  Število hektarjev določenega okoljsko občutljivega trajnega travinja (skupaj)
               
            
         Površine z ekološkim pomenom
      
      
                  —
               
               
                  Število kmetov, ki morajo upoštevati zahteve glede površin z ekološkim pomenom
               
            
                  —
               
               
                  Število hektarjev ornih zemljišč, ki so jih kmetje prijavili in na katerih se morajo upoštevati zahteve glede površin z ekološkim pomenom
               
            
                  —
               
               
                  Število hektarjev, ki so jih kmetje prijavili kot površine z ekološkim pomenom, razčlenjene po vrsti takšnih površin
               
            
         Enakovrednost
      
      
                  —
               
               
                  Število kmetov, ki uporabljajo enakovredne ukrepe (sheme certificiranja ali kmetijsko-okoljsko-podnebni ukrepi)
               
            
                  —
               
               
                  Število hektarjev, ki so jih kmetje prijavili in na katerih se uporabljajo enakovredni ukrepi (sheme certificiranja ali kmetijsko-okoljsko-podnebni ukrepi)
               
            
         Plačilo za mlade kmete
      
      
                  —
               
               
                  Število kmetov
               
            
                  —
               
               
                  Število hektarjev
               
            
         Shema za male kmete
      
      
                  —
               
               
                  Število kmetov
               
            
                  —
               
               
                  Število hektarjev
               
            
         Prostovoljna vezana podpora
      
      
                  —
               
               
                  Število upravičencev do prostovoljne vezane podpore (razčlenitev po sektorjih)
               
            
                  —
               
               
                  Upravičene količine (število hektarjev/število živali, razčlenitev po sektorjih)
               
            
                  —
               
               
                  Število hektarjev
               
            
                  —
               
               
                  Število živali
               
            
         Plačilo za območja z naravnimi omejitvami
      
      
                  —
               
               
                  Število kmetov
               
            
                  —
               
               
                  Število hektarjev
               
            
         Nacionalni programi za sektor bombaža
      
      
                  —
               
               
                  Število kmetov
               
            
                  —
               
               
                  Število hektarjev
               
            
         Tržni ukrepi
      
      
         Javna intervencija
      
      
                  —
               
               
                  Prostornina
               
            
                  —
               
               
                  Trajanje
               
            
         Zasebno skladiščenje
      
      
                  —
               
               
                  Prostornina
               
            
                  —
               
               
                  Trajanje
               
            
         Izvozna nadomestila
      
      
                  —
               
               
                  Količina proizvodov, izvoženih z izvoznimi nadomestili
               
            
         Izjemni ukrepi
      
      
                  —
               
               
                  [po potrebi]
               
            
         Organizacije proizvajalcev
      
      
                  —
               
               
                  odstotek proizvodnje, ki jo tržijo organizacije proizvajalcev in združenja organizacij proizvajalcev
               
            
         Programi v šolah
      
      
                  —
               
               
                  Število končnih upravičencev programa "mleko v šole"
               
            
                  —
               
               
                  Število končnih upravičencev programa "sadje v šole"
               
            
         Vinski sektor
      
      
                  —
               
               
                  Število hektarjev z novo zasajeno vinsko trto
               
            
                  —
               
               
                  Število hektarjev s prestrukturiranimi vinogradi
               
            
                  —
               
               
                  Število promocijskih projektov v vinskem sektorju
               
            
                  —
               
               
                  Število naložbenih projektov in inovativnih ukrepov
               
            
         Horizontalni vidiki
      
      
         Navzkrižna skladnost
      
      
                  —
               
               
                  Število hektarjev, za katere velja navzkrižna skladnost
               
            
                  —
               
               
                  Delež plačil SKP, za katera velja navzkrižna skladnost
               
            
         Politika kakovosti
      
      
                  —
               
               
                  Geografske označbe v vinskem sektorju
               
            
                  —
               
               
                  Število novih zaščitenih označb porekla, zaščitenih geografskih označb in zajamčenih tradicionalnih posebnosti po sektorjih
               
            
         Ekološko kmetijstvo
      
      
                  —
               
               
                  Število hektarjev (skupaj in v fazi preusmeritve)
               
            
                  —
               
               
                  Število registriranih certificiranih ekoloških pridelovalcev
               
            
         Promocijska politika
      
      
                  —
               
               
                  Število programov (znotraj in zunaj EU)
               
            
                  —
               
               
                  Število novih organizacij predlagateljic
               
            
         Sistem kmetijskega svetovanja
      
      
                  —
               
               
                  Število kmetov, ki so bili deležni svetovanja
               
            
         Razvoj podeželja
      
      Dodatni kazalniki realizacij, določeni v Izvedbeni uredbi (EU) št. 808/2014.
      4.   Kazalniki okoliščin iz točke (d) prvega pododstavka člena 1
      
      Kazalniki, določeni v Izvedbeni uredbi (EU) št. 808/2014.